ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
[bookmark: _Hlk188524464]- privind scoaterea definitivă din circuitul agricol a suprafeţei de 30262,39 mp
situată în Tarlaua 5

Analizând proiectul de hotărâre înregistrat sub nr.15/23.01.2025 privind scoaterea definitivă din circuitul agricol a suprafeţei de 30262,39 mp situată în Tarlaua 5, inițiat de primarul orașului Boldești-Scăeni;
Având în vedere: 
- referatul de aprobare, înregistrat sub nr.1018/23.01.2025;
- raportul de specialitate, întocmit de compartimentul de resort, înregistrat sub numarul 1019/23.01.2025; 
- Hotărârea Consiliului Local nr. 120/22.08.2023 privind concesionarea prin licitaţie publică  a suprafeţei de 36,1673 ha teren situat în T 5;
- Contractul de concesiune înregistrat sub nr. 4/17.10.2023 încheiat cu SC GREEN ENERGY PLUS SRL şi adresa din partea concesionarului, înregistrată sub nr.111/8.01.2025;
-  Extrasele de Carte Funciară  pentru numerele cadastrale 25791, 25793, 25799,  25802, 25804, 25906 şi 27966;
- dispoziţiile art. 92, alin 2, lit j), art. 94 lit. b) şi ale art. 96 din Legea fondului funciar nr. 18/1991, republicată, cu modificările şi completările ulterioare; 
-  dispoziţiile art. 5 alin.(3) lit. b) din OUG 34/2013 privind organizarea, administrarea si exploatarea pajistilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare;
- Hotărârea Guvernului României nr. 1064/2013 privind aprobarea Normelor metodologice pentru aplicarea prevederilor Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare;
- Ordinul nr. 1366/2018 pentru aprobarea Procedurii privind scoaterea din circuitul agricol a pajiștilor permanente, cu modificările şi completările ulterioare;
- avizul secretarului general înregistrat sub nr.1020/23.01.2025;
- avizul  comisiei de specialitate nr.2 - administrarea domeniului public şi privat, gestionarea serviciilor de interes local;
În temeiul prevederilor art. 129, alin. (2), lit. c) şi alin. (6), lit. b), art. 139 alin. (1) şi alin. (3) lit. g) şi art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,
	Consiliul Local al oraşului Boldeşti-Scăeni, întrunit în şedinţa publică ordinară în data de 30.01.2025, adoptă prezenta hotărâre:

[bookmark: _Hlk188520234][bookmark: _Hlk185499473]Art.1. Se emite acordul asupra scoaterii definitive parţiale din circuitul agricol a suprafeţei de 30262,39  mp teren extravilan, având categoria de folosinţă păşune, proprietate privată  a oraşului Boldeşti-Scăeni, situată în Tarlaua 5, suprafaţă ce face parte din numerele cadastrale: NC 25791, P 43/4; NC 25793, P 43/3; NC 25799, P 51; NC 25802, P 43/2; NC 25804,P  40; NC 25806, P 43/5, NC 27966, P 43/1/1, pentru investiţia „Construire parc fotovoltaic – 29,63 MW şi Împrejmuire” derulată de  SC GREEN ENERGY PLUS SRL.
Art.2. Îndeplinirea tuturor formalităţilor legale pentru scoaterea definitivă parţială din circuitul agricol a suprafeţei de teren prevăzută la art. 1 intră în sarcina beneficiarului SC GREEN ENERGY PLUS SRL, acesta urmând a suporta şi toate cheltuielile aferente.
Art.3. Se împuterniceşte primarul oraşului Boldeşti-Scăeni pentru semnarea, pe seama şi în numele oraşului Boldeşti-Scăeni, a tuturor documentelor necesare în vederea scoaterii din circuitul agricol a suprafeţei de teren menţionată la art. 1.
 	Art.4. Prezenta hotărâre se comunică Serviciului patrimoniu local şi monitorizare servicii publice, Serviciului urbanism, amenajarea teritoriului, achiziții publice,  cadastru, control  comercial şi transport  local, informatică şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

